เทศกาลสงกรานต์ 2562  มุ่งขับเคลื่อนการป้องกันและแก้ไขปัญหาอุบัติเหตุทางถนนอย่างเข้มข้นและต่อเนื่อง
กรมป้องกันและบรรเทาสาธารณภัย ประชุมร่างแผนบูรณาการป้องกันและลดอุบัติทางถนนช่วงเทศกาลสงกรานต์ 2562 โดยมุ่งขับเคลื่อนการป้องกันและแก้ไขปัญหาอุบัติเหตุทางถนนอย่างเข้มข้นและต่อเนื่อง        พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ประธานกรรมการและผู้อำนวยการศูนย์อำนวยการความปลอดภัยทางถนน (ศปถ.) ประชุมเตรียมแผนบูรณาการป้องกันและลดอุบัติเหตุทางถนนช่วงเทศกาลสงกรานต์ 2562 ภายใต้แนวคิด “ขับรถมีน้ำใจ รักษาวินัยจราจร” โดยแบ่งการดำเนินการเป็น 3 ช่วง คือ ช่วงประชาสัมพันธ์ ซึ่งจะเริ่มตั้งแต่สัปดาห์หน้า วันที่ 11 มีนาคม ถึง 17 เมษายน // ช่วงเตรียมความพร้อมและการรณรงค์ จะเริ่มตั้งแต่วันที่ 18 มีนาคมถึง 10 เมษายน // และช่วงควบคุมเข้มข้นระหว่างวันที่ 11-17 เมษายน 2562 หรือช่วง 7 วัน เฝ้าระวังอันตราย // โดยกำหนดมาตรการป้องกันลดอุบัติเหตุ คือ มาตรการลดปัจจัยเสี่ยงด้านคน // ด้านถนนและสภาพแวดล้อม // ด้านยานพาหนะด้านการช่วยเหลือหลังเกิดอุบัติเหตุ // มาตรการความปลอดภัยทางน้ำ // มาตรการดูแลความปลอดภัยนักท่องเที่ยว // และมาตรการบริหารจัดการ เพื่อให้บรรลุเป้าหมายให้ประชาชนเดินทางอย่างปลอดภัยและลดอุบัติเหตุทางถนนช่วงเทศกาลสงกรานต์ 2562 ให้เหลือน้อยที่สุด ทั้งนี้ สิ่งสำคัญ คือ ศูนย์อำนวยการความปลอดภัยทางถนนพร้อมเครือข่ายจะต้องมุ่งขับเคลื่อนการป้องกันและแก้ไขปัญหาอุบัติเหตุทางถนนอย่างเข้มข้นและต่อเนื่อง โดยเพิ่มประสิทธิภาพการบังคับใช้กฎหมายอย่างเคร่งครัด มุ่งเน้นการบริหารจัดการในลักษณะพื้นที่เป็นตัวตั้ง รวมถึงพัฒนาประสิทธิภาพองค์กรและการบริหารงานความปลอดภัยทางถนนทุกระดับ ควบคู่กับการสร้างจิตสำนึกและวัฒนธรรมความปลอดภัยให้ผู้ใช้รถและใช้ถนน......เสียง......        สำหรับร่างแผนบูรณาการป้องกันและลดอุบัติทางถนนช่วงเทศกาลสงกรานต์ 2562 นี้ จะนำเสนอคณะรัฐมนตรีเพื่อขอความเห็นชอบต่อไป เพื่อให้หน่วยงานที่เกี่ยวข้องใช้เป็นกรอบดำเนินการป้องกันและลดอุบัติเหตุในช่วงเทศกาลสงกรานต์ที่จะถึงนี้ เพื่อเป็นไปในทิศทางเดียวกันและมีความเป็นเอกภาพต่อไป.